קרל השביעי, קיסר האימפריה הרומית הקדושה

קרל השביעי, קיסר האימפריה הרומית הקדושה (בגרמנית: Karl VII Heiliger Römischer Kaiser; 6 באוגוסט 1697 בריסל - 20 בינואר 1745 מינכן), היה הנסיך הבוחר מבוואריה, וקיסר האימפריה הרומית הקדושה במהלך מלחמת הירושה האוסטרית.

ביוגרפיה
קרל אלברכט נולד ב-6 באוגוסט 1697 למקסימיליאן השני עמנואל, הנסיך הבוחר מבוואריה ותרזה סובייסקה, בתם של יאן השלישי סובייסקי, מלך פולין ומריה קז'ימייז'ה. במהלך מלחמת הירושה הספרדית פוצלה משפחתו, וקרל שהה במעצר בווינה עד לשנת 1715. בשנת 1717 הצטרף קרל אלברכט לאוסטרים, במלחמה ההבסבורגית-עות'מאנית (1716–1718).

ב-26 בפברואר 1726 מת אביו מקסימיליאן השני עמנואל, הנסיך הבוחר מבוואריה, וקרל אלברכט עלה לשלטון במקומו. במהלך שלטונו, הצליח קרל לשמור על יחסים טובים הן עם ממלכת צרפת, והן עם ממלכת הבסבורג.

לאחר מותו של קרל השישי, קיסר האימפריה הרומית הקדושה בשנת 1740, סירב קרל אלברכט לקבל את הסנקציה הפרגמטית, ובשנת 1741 כרת ברית עם צרפת וספרד ופלש לאוסטריה. בתחילה חשב קרל אלברכט לעלות על וינה, אך לבסוף פנה לעבר פראג וכבש אותה, והוכתר ב-19 בדצמבר 1741 למלך בוהמיה.

ב-20 בינואר 1742 נבחר קרל אלברכט פה אחד לקיסר האימפריה הרומית הקדושה, בין השאר על ידי עזרה מאחיו קלמנס אוגוסט מבוואריה, שהיה הארכיבישוף של קלן. אולם בהמשך גברה ידם של האוסטרים, וקרל אלברכט ברח מבוואריה, שנפלה בידי האוסטרים, ונשאר עם תואר בלבד, ללא כוח ממשי.

ב-20 בינואר 1745 מת קרל אלברכט במינכן, ובנו מקסימיליאן יוזף עלה לשלטון בבוואריה במקומו. ב-13 בספטמבר 1745 נחתם הסכם פיסן, ובו נבחר פרנץ מלורן לקיסר האימפריה הרומית הקדושה.

משפחתו
ב-5 באוקטובר 1722 התחתן קרל אלברכט עם מריה אמליה, ארכידוכסית אוסטריה בתם של יוזף הראשון, קיסר האימפריה הרומית הקדושה, ורעייתו וילהלמינה אמליה מבראונשווייג-לינבורג, ממנה היו לו 7 ילדים:
 מקסימיליאנה מריה (1723).
 מריה אנטוניה (1724–1780).
 תרזה בנדיקטה (1725–1743).
 מקסימיליאן יוזף (1727–1777).
 יוזף לודוויג לאו (1728–1733).
 מריה אנה יוזפה (1734–1776).
 מריה יוזפה (1739–1767).

בנוסף היה לקרל אלברכט בן נוסף מפילגשו סופיה קרולינה פון אינגלהיים:
 פרנץ לודוויג פון הולנשטיין (1723–1780).

 אילן יוחסין 

קישורים חיצוניים



 קרל השביעי, קיסר האימפריה הרומית הקדושה  בית ויטלסבאך  נולד:6 באוגוסט 1697 מת:20 בינואר 1745 מקסימיליאן השני עמנואל נסיכות הבוחר מבוואריה  1726–1745 מקסימיליאן השלישי יוזף מריה תרזה ממלכת בוהמיה  1741–1743 מריה תרזה קרל השישי האימפריה הרומית הקדושה  1742–1745 פרנץ הראשון

הערות שוליים

קטגוריה:אבירי מסדר גיזת הזהב
קטגוריה:בית ויטלסבאך
קטגוריה:שליטי בוואריה
קטגוריה:קיסרי האימפריה הרומית הקדושה
קטגוריה:גרמנים שנולדו ב-1697
קטגוריה:נפטרים ב-1745